Diari Oficial de la Generalitat Valenciana


Sumari del DOGV 3621, del 09-11-1999 (1999/9302)

RESOLUCIÓ de 27 de setembre de 1999, del Servei Territorial d'Indústria i Energia de Castelló, per la qual s'autoritza l'establiment d'una línia aèria trifàsica a 20 kV amb doble circuit des del centre de distribució en el polígon el Collet fins al centre de distribució en la partida els Clots a Traiguera. Tercera fase: tram des de suport 66 fins al final de la línia, de 4.002 metres, s'aprova el projecte d'execució i es declara en concret la seua utilitat pública. Expedient ATLINE/1999/90.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3621

Data del DOGV
:   09-11-1999

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   1999/9302


Organisme emissor
:   Conselleria d'Indústria i Comerç

Tipus de document
:   Resolució

RESOLUCIÓ de 27 de setembre de 1999, del Servei Territorial d'Indústria i Energia de Castelló, per la qual s'autoritza l'establiment d'una línia aèria trifàsica a 20 kV amb doble circuit des del centre de distribució en el polígon el Collet fins al centre de distribució en la partida els Clots a Traiguera. Tercera fase: tram des de suport 66 fins al final de la línia, de 4.002 metres, s'aprova el projecte d'execució i es declara en concret la seua utilitat pública. Expedient ATLINE/1999/90. [1999/Q9302]
  
Tramitat l'expedient incoat a la Unitat d'Energia i Mines d'aquest servei territorial a instància d'Electra del Maestrazgo, SA, amb domicili a Castelló de la Plana, carrer de Ximénez, 15, en què se sol·licita autorització i declaració en concret d'utilitat pública per a l'establiment d'una línia aèria trifàsica a 20 kV amb doble circuit des del centre de distribució en el polígon el Collet fins al centre de distribució en la partida dels Clots a Traiguera. Tercera fase: tram des de suport 66 fins al final de la línia, de 4.002 metres; i acomplits els tràmits reglamentaris ordenats en el capítol III del Decret 2.617/1966, de 20 d'octubre, sobre autorització d'instal·lacions elèctriques, i en la Llei 54/1997, de 27 de novembre, del Sector Elèctric.
  
Vist el projecte presentat, subscrit per un tècnic competent i visat pel col·legi oficial corresponent.
  
Vist que la sol·licitud d'Electra del Maestrazgo, SA, va ser sotmesa al tràmit d'informació pública, amb la publicació d'anuncis en el Diari Oficial de la Generalitat Valenciana, de data 9 de juliol de 1999, en el Butlletí Oficial de la Província de Castelló, d'1 de juny de 1999, en els periòdics El Mundo, de data 28 de juny de 1999, i Mediterráneo, de 28 de juny de 1999, i al tauler d'anuncis dels ajuntaments de Traiguera i San Jorge, i que consten certificats d'exposició al tauler d'anuncis durant el període preceptiu.
  
Vist que s'han tramitat les separates als organismes afectats, Ajuntament de Traiguera, Ajuntament de San Jorge i Diputació Provincial.
  
Aquest Servei Territorial d'Indústria i Energia, a proposta de la unitat competent resol:
  
Primer
  
Autoritzar a Electra del Maestrazgo, SA, l'establiment d'una línia aèria trifàsica a 20 kV amb doble circuit des del centre de distribució en el polígon el Collet fins al centre de distribució en la partida dels Clots a Traiguera. Tercera fase: tram des de suport 66 fins al final de la línia, de 4.002 metres.
  
Segon
  
Declarar, en concret, la utilitat pública de la instal·lació elèctrica que s'autoritza als efectes assenyalats en la Llei 54/1997, de 27 de novembre, del Sector Elèctric.
  
Tercer
  
Aprovar el projecte d'execució d'acord amb el Decret 2.617/1966, de 20 d'octubre, i les condicions següents:
  
a) Les obres hauran de realitzar-se d'acord amb el projecte presentat amb les variacions que, si és el cas, se sol·liciten i autoritzen.
  
b) El termini de posada en marxa serà de sis mesos comptats a partir de la present resolució.
  
c) El titular donarà compte de l'acabament de les obres a la Unitat d'Energia i Mines d'aquest servei territorial, i adjuntarà el certificat tècnic de la instal·lació, a efectes de reconeixement definitiu i extensió de l'acta de posada en marxa.
  
d) L'administració deixarà sense efecte la present resolució en qualsevol moment en què observe l'incompliment de les condicions imposades en aquesta.
  
e) El titular de la instal·lació tindrà en compte, per a l'execució, el compliment de les condicions que han sigut establides per l'Ajuntament de Traiguera, l'Ajuntament de San Jorge i la Diputació Provincial.
  
Contra aquesta resolució podrà interposar-se un recurs d'alçada davant la Direcció General d'Indústria i Energia d'aquesta conselleria, en el termini d'un mes, comptador des de l'endemà de la publicació d'aquesta, de conformitat amb el que s'ha establit en l'article 114 en relació amb l'article 48 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Castelló de la Plana, 27 de setembre de 1999.- El director territorial: Juan Elías Ramos Barceló.